নিউজ বিএনএ ডটকম,ঢাকা, ৯ জুলাই : জামায়াতসহ হরতাল আহবানকারিরা ফাসেক তাদেরকে প্রত্যাখান করার আহবান জানিয়েছেন ইসলামী ফ্রন্ট বাংলাদেশ- এর নের্তৃবৃন্দরা। শনিবার দুপুরে ঢাকা রিপোর্টার্স ইউনিটির ভিআইপি মিলনায়তনে আয়োজিত এক সংবাদ সম্মেলনে নের্তৃবৃন্দরা এ কথা বলেন।    সংবাদ সম্মেলনে লিখিত বক্তব্য পাঠ করেন ফ্রন্টের মহাসচিব শায়খুল হাদিস জয়নুল আবেদিন জুবাইর। এ সময় তিনি বলেন, জামায়াত ইসলাম কোন ইসলামী দল নয়। একই সঙ্গে তাদের সঙ্গে যারা আছে এবং বর্তমানে হরতালের নামে নৈরাজ্য সৃষ্টি করছে তাদের  সঙ্গেও ইসলামে কোন সম্পর্ক নেই।    একই সঙ্গে সংবিধানে বিসমিল্লাহ এবং রাষ্ট্রধর্ম ইসলাম বহাল রাখায় তারা প্রধানমন্ত্রীকে অভিনন্দন জানান। সাংবাদিকদের বিভিন্ন প্রশ্নের জবাব দেন আল্লামা মোশাররফ হোসাইন হেলালী, আলহাজ্ব মাওলানা খাজা আরিফুর রহমান তাহেরি, জাহাঙ্গীর আলম রিজভী। উপস্থিত ছিলেন আল্লামা সিরাজুল ইসলাম আল কাদেরী, মাওলানা কামরুজ্জামান পটোয়ারী,ইসলামী ছাত্র সেনার কেন্দ্রীয় সভাপতি এ এস এম কাউসার,সাধারাণ সম্পাদক এম মনির হোসাইন প্রমূখ।    লিখিত বক্তব্যে বলা হয়, সংবিধানে বিসমিল্লাহ এবং  রাষ্ট্রধর্ম ইসলাম রাখা সত্বেও জামায়তসহ কয়েকটি তথাকতিথ ইসলামপন্থী দল দেশে একের পর এক হরতাল কর্মসূচি দিয়ে জনদুভোর্গ বাড়াচ্ছে। এসব ফাসেক দল তাদের হীনস্বার্থ হাসিল করতে পুরো জাতির কাছে মিথ্যা ও বিভ্রান্তিকর তথ্য উপস্থাপন করছে।    আল্লামা জয়নুল আরো বলেন, এক সময় বিএনপি তত্ত্বাবধায়ক সরকারের দাবিকে পাগলের প্রলাপ আখ্যা দিয়েছিল। আর এখন তারাই আবার এ জন্য মায়া কান্না করছে এবং হরতালের নামে জনস্বার্থ বিরোধী কর্মসূচি নিয়ে ডান দলগুলোর সঙ্গে হাত মিলিয়েছে।    তিনি বলেন, হরতাল প্রতিবাদেরন ভাষা হলেও বর্তমানে এর  গ্রহণযোগ্যতা ও প্রয়োজন নেই। হরতাল প্রসঙ্গক্রমে তিনি বলেন, নি:সন্দেহে হরতাল ইসলাম বিরোধী কর্মকান্ড। কারণ মহানবি হযরত মুহাম্মদ (সা:) বলেছেন, যার হাত ও মূখ থেকে অন্য মুসলমান নিরাপদ নয় সে আমার উম্মুত হতে পারেনা।    এক প্রশ্নের জবাবে খাজা আরিফুর রহমান তাহেরী বলেন, নির্বাচন কমিশনকে শক্তিশালী করলে তত্তদ্বাবধায়ক সরকার দরকার নেই। তবে এ নিয়ে কিংবা অন্য যে কোন বিষয় নিয়ে বিরোধীদলকে সরকারি দলের সঙ্গে আলোচনায় বসার আহ্বান জানান। তিনি আশাবাদ ব্যাক্ত করে বলেন,আলোচানার মাধ্যমে যে কোন সমস্যা সমাধান সম্ভব।    সম্পাদনা : মাসুদুল হক।